Publius Silius Nerva
Publius Silius Nerva (quando natus sit mortuusve, nescimus) senator Romanus patricius primo saeculo a.C.n. fuit. Familia eius ab Augusto inter patricios adlecta est. Pater eius quidam Publius Silius erat. Anno 20 a.C.n. consul creatus est. Ab anno 19 legatus provinciae Hispaniae Citerioris fuit, ab anno 16 a.C.n. ad usque 13 proconsul Illyrici erat, ubi Pannonios et gentes Alpium vicit. Etiam postea amicus Augusti mansit, quocum saepe tessera iacuisse dicitur. Filii eius Publius Silius, consul suffectus anno 3 et Aulus Licinius Nerva Silianus, consul ordinarius anni 7, fuerunt.